Ontploffing in Rosslyn, PTADie toneel in Rosslyn Foto: @KarinLab op Twitter Vier geboue het Woensdag in Rosslyn in die noorde van Pretoria in ligte laaie gestaan na ŉ ontploffing in die gebied. Johan Pieterse, ŉ woordvoerder van die Tshwane-metro se nooddienste, sê die ontploffing het by ‘n chemiese fabriek plaasgevind. “Die fabriek herwin ou olie om nuwe olie van te maak. Daar was glo ŉ probleem met ŉ verbrander wat 44 galondromme vol olie laat ontplof het,” het Pieterse gesê. Verskeie voertuie is in die ontploffing beskadig. Niemand is beseer nie. Die brand het ook elektrisiteitstoevoer in die gebied beïnvloed.